钦定古今图书集成/明伦汇编/氏族典/第185卷 > 《廖用贤尚友录》 > 萧育
## 钦定古今图书集成/明伦汇编/氏族典/第185卷 > 《廖用贤尚友录》 > 萧育

按《汉书萧望之传》：“望之子育，字次君，少以父任为太
子庶子。元帝即位，为郎，病免。后为御史。大将军王凤
以育名父子著材能，除为功曹，迁谒者，使匈奴，副校
尉。后为茂陵令。召入，拜为司隶校尉。后坐失大将军
指，免官。复为中郎将，使匈奴，历冀州、青州两部刺史，
长水校尉，泰山太守，入守大鸿胪，坐与定陵侯淳于”
长厚善，免官。哀帝时，南郡江中多盗贼，拜育为南郡
太守，病去官，起家复为光禄大夫、执金吾，以寿终于
官。育少与陈咸、朱博为友，著闻当世，故《长安语》曰：“萧、
朱结绶，王、贡弹冠。”言其相荐达也。